OzLabs/hebrew-wiki-articles huggingface dataset:
דונטו ברמנטה

ווינה]]

דונטו ברמנטה (באיטלקית: Donato Bramante; 1444 – 11 באפריל 1514) היה אדריכל וצייר איטלקי בתקופת שיא הרנסאנס. ברמנטה פעל בתחילת דרכו בעיקר במילאנו ובאורבינו ובהמשך בעיר רומא. אחד המבנים הידועים ביותר שתכנן (למעשה, רק חלק מהמבנה) הוא כנסיית פטרוס הקדוש.

== ביוגרפיה ==
ברמנטה נולד למשפחת איכרים בכפר מונטה אברואלדו סמוך לאורבינו. הוא עסק תחילה בציור והיה מתפרנס מציור פרסקאות (ציורי קיר) כאשר הכיר והתלמד אצל הציירים מלוצו דה פורלי ופיירו דלה פרנצ'סקה. ברמנטה חי ועבד במילאנו בין השנים 1477–1499 ועבד על פרויקטים רבים. הוא תכנן ושיפץ כנסיות וחלקים שונים של כנסיות באזור מילאנו. בין השאר עבד על תכנון המגדל של קתדרלת מילאנו יחד עם לאונרדו דה וינצ'י. הקריירה של ברמנטה התקדמה במילאנו והוא היה לאדריכל החצר של הדוכס לודוביקו ספורצה עד 1499 כאשר עבר לרומא.

עבודותיו ברומא היו פחות קישוטיות ומעוטרות כפי שאופיינו בצפון איטליה. הוא הושפע מאוד מהאדריכלות הרומית והחל לתכנן בצורה נקייה והרמונית יותר, כמאפיין את אדריכלות הרנסאנס. הפרויקטים המוכרים ביותר שלו ברומא מאותה תקופה הם מנזר סנטה מריה דלה פאצה, הטמפייטו של סן פייטרו אין מונטוריו וסנטה מריה פרסו סן סטירו במילאנו.

בין השנים 1513-1503 עבד עבור האפיפיור יוליוס השני ותכנן מספר פרויקטים בוותיקן ביניהם בית המשפט וארמון קפריני. המבנה החשוב ביותר אותו תכנן היה כנסיית סן פייטרו על חורבות הבזיליקה של קונסטנטינוס שעמדה שם קודם, עוד מתקופת הקיסר קונסטנטינוס. ברמנטה נפטר בטרם השלים את מבנה חשוב זה. כנסיית סן פייטרו הושלמה לאחר מכן על ידי כמה אדריכלים שונים והתכנון המקורי שונה מספר פעמים.

ברמנטה נודע כאיש אשכולות שעסק אמנם בעיקר באדריכלות אך היה בעל הבנה מעמיקה גם בתחומים מדעיים ואמנותיים שונים. הוא עסק גם בהנדסה ובמוזיקה. הוא יישם ברבים מתכנוניו את חוקי הפרספקטיבה שהמציא רק כמה שנים לפניו פיליפו ברונלסקי. עבודותיו של דונטו ברמנטה הן דוגמאות טובות לסגנון הרנסאנס האיטלקי בשיאו.

הביוגרפיה של ברמנטה נכללת בספרו של ג'ורג'ו וזארי חיי הציירים, הפסלים והאדריכלים הדגולים ביותר.

== גלריה ==
<gallery>
Tempietto di San Pietro in Montorio.jpg|שמאל|ממוזער|טמפייטו "סן פייטרו אין מונטוריו" שברומא
Santa Maria delle Grazie (Milan).jpg|האפסיס של כנסיית סנטה מריה דלה גרציה במילאנו
Santa Maria presso San Satiro (Milan) - Outside.jpg|כנסיית סנטה מריה פרסו סן סטירו במילאנו
</gallery>

==קישורים חיצוניים==

* 
* 

קטגוריה:ציירים מתקופת הרנסאנס
קטגוריה:חיי הציירים, הפסלים והאדריכלים הדגולים ביותר
קטגוריה:אדריכלים איטלקים במאה ה-15
קטגוריה:אדריכלים איטלקים במאה ה-16
קטגוריה:ציירים איטלקים במאה ה-15
קטגוריה:ציירים איטלקים במאה ה-16
קטגוריה:ילידי 1443
קטגוריה:נפטרים ב-1514
אנטון זיידל

אנטון זיידל (בהונגרית: Seidl Antal; באנגלית: Anton Seidl; 7 במאי 1850 – 28 במרץ 1898) היה מנצח הונגרי.

== ביוגרפיה ==
זיידל נולד בבודפשט והחל ללמוד בקונסרבטוריון של לייפציג באוקטובר 1870. הוא למד שם עד 1872 ואז הוזמן לביירוית כאחד המעתיקים של ריכרד וגנר. שם, סייע ביצירת ההעתק הראשון המתוקן של "טבעת הניבלונגים". כמי שהשתקע כל כולו ברוח הווגנרית, זיידל השתתף בפסטיבל ביירוית הראשון בשנת 1876.

ההזדמנות שלו להופיע כמנצח באה כאשר התמנה, בהמלצת וגנר, לתיאטרון העירוני של לייפציג, שם נשאר עד 1882, כאשר יצא לסיור עם צוות "טבעת הניבלונגים" של אנג'לו נוימן. המבקרים ייחסו לניצוחו חלק נכבד בהצלחה האמנותית, שנחלה הפקת מחזור הטבעת בתיאטרון הוד מלכותה בלונדון ביוני אותה שנה. 

בשנת 1883 יצא זיידל עם נוימן לברמן, אולם כעבור שנתיים התמנה למחליפו של ליאופולד דאמרוש כמנצח האופרה הגרמנית בניו יורק. בהפלגה מגרמניה לארצות הברית התיידד עם הצ'לן והמנצח הצעיר ויקטור הרברט, שנסע עם אשתו, הזמרת תרזה פרסטר, להצטרף למטרופוליטן אופרה בניו יורק, בהזמנתם של וולטר דאמרוש ושל זיידל עצמו. הידידות נמשכה גם בהגיעם לאמריקה, וזיידל היה למורו ומדריכו של הרברט. בשנת 1891 התמנה למנצח בפילהרמונית של ניו יורק, תפקיד שבו נשאר עד מותו בשנת 1898.

==קישורים חיצוניים==

* 

קטגוריה:מנצחים אמריקאים
קטגוריה:מנצחים הונגרים
קטגוריה:בודפשט: אישים
קטגוריה:מנצחים גרמנים
קטגוריה:ילידי 1850
קטגוריה:נפטרים ב-1898
נבחרת ראוניון בכדורגל

נבחרת ראוניון בכדורגל (בצרפתית: Équipe de La Réunion de football) היא נבחרת הכדורגל הלאומית של מושבת ראוניון שבשליטת צרפת והנמצאת באוקיינוס ההודי. הנבחרת מנוהלת על ידי התאחדות הכדורגל של ראוניון שהיא בשליטת התאחדות הכדורגל הצרפתית. הנבחרת אינה חברה ב-אופ"א או בCAF ולכן איננה מורשית להשתתף בגביע העולם בכדורגל או באליפות אפריקה לאומות. הנבחרת שיחקה מספר משחקים, כולם נגד נבחרות מדינות האיים השכנות, נבחרת מדגסקר, נבחרת מאוריציוס, נבחרת המלדיביים ונבחרת סיישל.

==כל גביעי המושבות מעבר לים של צרפת בכדורגל==
* 2008 - מקום ראשון
* 2010 - מקום שני
* 2012 - מקום ראשון

קטגוריה:ראוניון
ראוניון
ראוניון
אמיל פאור

אמיל פאור (בגרמנית: Emil Paur; 19 ביולי 1855 - 7 ביוני 1932) היה מנצח אוסטרי.

== חייו ==
פאור נולד בצ'רנוביץ, אוסטריה, כיום אוקראינה. הוא השלים את לימודי המוזיקה בווינה ואחר כך עבד בניצוח בקאסל, קניגסברג ולייפציג. בהמשך היגר לארצות הברית ושם ניצח על התזמורת הסימפונית של בוסטון, הפילהרמונית של ניו יורק ותזמורת פיטסבורג, לפני שחזר לאירופה, לנצח על האופרה של ברלין. 

הוא נחשב למנצח כבד ראש, כיוון שביכר את יצירותיו של ברהמס, שבשנים ההן היה מקובל לראות בהן חומר האזנה כבד.

נפטר ב-1932 בצ'כוסלובקיה (כיום צ'כיה).

==קישורים חיצוניים==

קטגוריה:מנצחים אוסטרים
קטגוריה:ילידי 1855

קטגוריה:אוסטרים שנפטרו ב-1932
וילהלם גריקה

וילהלם גריקה (גרמנית: Wilhelm Gericke; 18 באפריל 1845 - 27 באוקטובר 1925) מנצח אוסטרי. 

גריהק, יליד שוואנברג, למד בווינה ואחר ניצח על אופרה בלינץ ובווינה, שם נתן את "טהנויזר" של וגנר בהצגת בכורה וינאית. בהמשך נסע לארצות הברית וניצח שם על התזמורת הסימפונית של בוסטון.

==קישורים חיצוניים==

קטגוריה:מנצחים אמריקאים
קטגוריה:מנצחים אוסטרים
קטגוריה:אוסטרים שנולדו ב-1845
קטגוריה:אוסטרים שנפטרו ב-1925
לייב גלנץ

[[לוחית זיכרון ללייב גלאנץ על ביתו בשדרות בן-גוריון 56 בתל אביב]]
לייב (לייבל'ה) גלנץ (גלאנץ) (י"א בסיוון ה'תרנ"ח, 1 ביוני 1898 – י"ד בשבט ה'תשכ"ד, 27 בינואר 1964) היה חזן ומלחין ישראלי.

== קורות חיים ==
לייבל'ה גלנץ נולד בקייב וגדל כילד פלא למשפחת חזנים. אביו היה חזן וחסיד טאלנא, שהנחיל לבנו את יסודות החזנות והניגונים החסידים.

גלנץ היה פעיל ציוני נלהב עוד בנעוריו, והשתתף בכנסים ציוניים רבים. בשנות ה-20 היגר לארצות הברית, אך ביקר מספר פעמים בארץ ישראל. בשנת 1954 עלה לארץ, השתקע בתל אביב, כיהן כחזן בבית הכנסת "תפארת צבי" ולימד חזנות בבית ספר לחזנות שהקים. בתחילת שנת 1964, חש בלבו באופן מפתיע בעת הופעה על הבמה, ונפטר לאחר כמה ימים. הוא נקבר בבית העלמין קריית שאול.

==סגנון==
לייב גלנץ פיתח כחזן סגנון ייחודי משלו. גלנץ היה קשוב לסגנונות שונים במוזיקה הקלאסית (הז'אנר הרומנטי, הז'אנר הא-טונאלי וכו'), לזמר העברי והישראלי המתחדש ולניגוני עדות ישראל השונות. את ההשפעות הללו יצק ללחניו החזניים.

עד שנות ה-30 נהג גלנץ להלחין את פרקי החזנות שלו בהברה אשכנזית, אך בהשפעת המשוררים העבריים הצעירים (כאלתרמן ושלונסקי) עבר להלחין בהברה ספרדית, בה שר עד סוף ימיו.

גלנץ הלחין גם נעימות, שחלקן נחשבות קשות לביצוע, למילותיהם של משוררים עבריים מפורסמים כביאליק וטשרניחובסקי.

ניתן להמחיש את השוני בין סגנונו המוקדם יחסית של גלנץ לסגנונו המאוחר, באמצעות היצירות "שמע ישראל" משנות ה-30, ו"אהבתי כי ישמע ה'" משנות ה-40:

בעוד ש"שמע ישראל" היא יצירה הבנויה על היסודות הקלאסיים של החזנות האשכנזית (וירטואוזיות, השתפכות הנפש עד לכדי "בכיינות" במידת מה), הרי ש"אהבתי" היא יצירה הרבה יותר מופשטת, מהורהרת ומופנמת, ואף שגם בה ישנו חלק של השתפכות נפש וזעקה ממעמקים, הרי שלא ניתן להגדירה כמלודרמטית.

פרקי החזנות של לייב גלנץ מושרים עד היום בקונצרטים לחזנות בישראל ומחוצה לה, על ידי חזנים ידועי-שם.

==קישורים חיצוניים==

* [https://rsa.fau.edu/leib-glantz-an-amazing-life ביוגרפיה ותמונות של לייב גלנץ] 
* [https://rsa.fau.edu/leib-glantz אלבומיו של לייב גלנץ לשמיעה ישירה]
* 
* \

* קובץ לזכר לייב גלנץ זהרים בעריכת אליעזר שטיינמן בהוצאת מכון תל אביב למוזיקה יהודית האקדמיה לחזנות מיסודו של לייב גלנץ 1965-באדיבות אתר הספרים בוקספר

==הערות שוליים==

קטגוריה:זמרים ישראלים
קטגוריה:זמרים השרים בעברית
קטגוריה:חזנים ישראלים
קטגוריה:ילדי פלא
קטגוריה:חזנים רוסים
קטגוריה:חזנים אמריקאים
קטגוריה:אמריקאים ישראלים
קטגוריה:אישים הקבורים בבית הקברות קריית שאול
קטגוריה:אמריקאים שנולדו ב-1898
קטגוריה:ישראלים שנולדו ב-1898
קטגוריה:ישראלים שנפטרו ב-1964
קטגוריה:אמריקאים שנפטרו ב-1964
נייקד סיטי

נייקד סיטי (Naked City, "עיר עירומה") הוא הרכב רוק אוונגארדי אשר נוצר והובל על ידי הסקסופוניסט והמלחין ג'ון זורן בשנים 1989–1993. ההרכב, שפעל בסצנת המוזיקה האלטרנטיבית של ניו יורק, התנסה רבות באלתורים ובשילוב סגנונות מוזיקליים כמו פאנק (Punk), פרוג, ג'אז, קאנטרי, גרינדקור וכתריסר סגנונות נוספים.

==היסטוריה==
גרסתו הראשונית של ההרכב הוקמה ב-1988 וכללה, פרט לזורן, את יאמאטוסקה איי, רוברט קויין, ביל לוסוול וטד אפסטין.

אלבומיה הראשונים התאפיינו במנגינות מהירות המשלבות המחליפות סגנון מוזיקלי במהירות מסחררת. מבקר אחד תיאר אותה כ"להקה המחליפה עשרה סגנונות מוזיקה שונים בשיר בודד של שתיים-שלוש דקות".

אלבומיה המאוחרים יותר כללו שילוב של סגנונות מעטים יותר אך היה שוני ברור בין כל אלבום. עטיפות אלבומי נייקד סיטי כללו תמונות קשות של אלימות וסצינות של BDSM.

==דיסקוגרפיה==
* (Naked City (1989 - סגנונות מעורבים.
* (Naked City Live, Vol 1 (1989 - הופעה חיה.
* (Grand Guignol (1989 - סגנונות מעורבים.
* Black Box - אריזה הכוללת שני אלבומים:
** (Torture Garden (1989 - פאנק (Punk) וספיד מטאל.
** (Leng Tch'e (1990 - הבי מטאל.
* (Heretic (1991 - מלודיות א-טונליות.
* (Radio (1992 - סגנונות מעורבים.
* (Absinthe (1993 - אמבייאנט.

== חברי ההרכב ==
* ג'ון זורן - סקסופון, מלחין ומנהיג ההרכב.
* ביל פריזל - גיטרה.
* וויין הורוביץ - פסנתר וסינטיסייזר.
* פרד פרית' - גיטרת בס.
* ג'ואי ברון - תופים.

חברים אורחים:
* ימאטסוקה איי - קולות.
* מייק פאטון - קולות (בעיקר בהופעות חיות).

==קישורים חיצוניים==
* 

* 
* 
* [https://www.webcitation.org/66ZH5own4?url=http://www.scottmaykrantz.com/zorn03.html Naked City ב-Omnology] 
* [https://web.archive.org/web/20080607115706/http://www.xtrememusic.org/features/nakedcity.html Naked City ב-Xtreme Music] 

קטגוריה:להקות מטאל
קטגוריה:הרכבי ג'אז
קטגוריה:נויז רוק
קטגוריה:להקות שהוקמו בשנת 1988
799

== אירועים ==

ללא תאריך מדויק: 

* פברואר: אירינה, קיסרית האימפריה הביזנטית, נופלת למשכב. סטאורקיוס, הסריס שלה ויד ימינה, מנסה להשתלט על השלטון

* נזיר ירושלמי הגיע לקרל הגדול עם מתנות וברכות מהעבאסים בבגדאד
* סינוד באאכן מכריז על האמונה באדופציוניזם ככפירה
* סתיו: האווארים מתקוממים נגד הפרנקים, הפרנקים כובשים את הקרואטים ומרכזים כוחות גם נגד המוסלמים באזור האיים הבלאריים 
* בספטמבר שוטח לאו השלישי את טענותיו נגד מתנגדיו ומבקשי נפשו בפני הרייכסטג ובנובמבר (ר' למעלה) חוזר לרומא תוך גיבוי מקרל הגדול. 
* הוויקינגים מתחילים להתקיף את אזור צרפת של ימינו
* מדע וטכנולוגיה: שימוש ראשון בנייר באימפריה העבאסית

== נולדו ==

ללא תאריך מדויק: 
* אדוניס וינזיס, קדוש נוצרי (מת ב-875)

== נפטרו ==

== לוח שנה ==









==קישורים חיצוניים==
מארש אבל

מארש אבל או שיר לכת להלוויה (באנגלית: Funeral March) הוא שיר לכת איטי, הכתוב בדרך כלל בסולם מינורי (שאופיו הנוגה והמהורהר נחשב מתאים יותר מזה הנמרץ יותר, המאפיין את הסולמות המז'וריים) ובמקצב 2/4 איטי, המתאים לצעידה הטקסית של תהלוכת ההלוויה. מארש אבל יכול לשמש גם לליווי טקסי זיכרון ואירועים דומים.

==דוגמאות במוזיקה הקלאסית המערבית==
* מארש המתים מתוך האורטוריה שאול מאת גאורג פרידריך הנדל (Dead March, Saul)
* הפרק השני מתוך הסימפוניה השלישית של בטהובן (אירואיקה – Eroica).
* הפרק השלישי של הסונטה לפסנתר מס' 12 בלה במול מינור של לודוויג ואן בטהובן, אופוס 26. (בחלק האמצעי חל מעבר לסולם המז'ורי המקביל).
*האריה "Agnus Dei" מתוך "המיסה בסי מינור" של באך כתובה בנוסח מארש אבל
* הפרק השני בחמישיית הפסנתר של שומאן כתוב בנוסח מארש אבל.
* מארש האבל לפסנתר של פרדריק שופן משנת 1837, שהוא הפרק השלישי של הסונטה לפסנתר מס' 2 בסי במול מינור שלו, אופוס 35. (זהו, קרוב לוודאי, מארש האבל המושמע ביותר בתרבות הכללית, כולל משחקי מחשב וסרטים מצוירים)
* "מארש אבל לתמונת הסיום" של המלט מאת הקטור ברליוז. (Funeral March for the Final Scene, Hamlet)
* שיר הלכת Marche funèbre שהוא הפרק השני של הסימפוניה לפסנתר סולו של שארל-ולנטן אלקאן, אופוס 39, מס' 5.
* "מארש האבל של זיגפריד" מתוך דמדומי האלים (Götterdämmerung) מאת ריכרד וגנר.
* הפרק הפותח, Trauermarsch, של הסימפונייה החמישית של גוסטב מאהלר.
* הווריאציה התשיעית מתוך "וריאציות על נושא מאת פרנק ברידג'" מאת בנג'מין בריטן, אופוס 10.
*אריה על מיתר סול של באך, משתמש במאפיינים של מארש אבל
* הפרק השלישי של הסימפוניה הראשונה של מאהלר, המבוסס על שיר הילדים "אחינו יעקב" (Frère Jacques).
* הפרק השני של רקוויאם גרמני מאת יוהנס ברהמס משתמש במאפיינים של שיר אבל, אך במקצב משולש איטי.
* "מארש האבל של המריונטה" מאת שארל גונו.
*הרקוויאם של מוצרט, ק. 453a.

==קישורים חיצוניים==

* 

קטגוריה:מבנים מוזיקליים
אבל
קטגוריה:מוזיקה קלאסית
בוב ארויו

רוברט (בוב) אָרוֹיוֹ (1942 – אוגוסט 2022) היה פרסומאי שנחשב לחלוץ ופורץ דרך בענף הפרסום בישראל. היה מוכר גם כאביהם של "ילדי ארויו" שנרצחו באחד הפיגועים המזעזעים שאירעו בשנות ה-70. זכה בפרס הוקרה מיוחד על מפעל חיים של תחרות "קקטוס הזהב".

==ביוגרפיה==
בוב ארויו נולד במלטה וגדל באנגליה שם למד שיווק ופרסום. בתחילת שנת 1969 עלה לישראל עם אשתו ושני ילדיו, והשתלב במשרד הפרסום הוותיק "ד"ר יעקובסון". תוך זמן קצר הקים את המשרד "ארויו פרסומאים", והתבלט בפרסום מודעות חדשניות ונועזות.

משפחת ארויו התפרסמה בציבור הישראלי בינואר 1971 כאשר שכלה את ילדיה בפיגוע ברצועת עזה - מחבלים השליכו רימון יד אל תוך מכונית המשפחה, הרגו את שני הילדים (אביגיל ומרק דניאל) שישבו במושב האחורי ופצעו קשה את האם פריטי. המשפחה שיקמה את עצמה, ולימים נולדו לבני הזוג ארויו עוד שלושה ילדים.

ב-1976, אבנר בראל, ששימש עד אז תקציבאי בכיר במשרד הפרסום "דחף", הצטרף למשרד "ארויו פרסומאים". המשרד שינה את שמו ל"ארויו בראל", והחל כובש נתחי פרסום של חברות גדולות. מסעות הפרסום שהפיק המשרד זכו לתשומת לב מיוחדת, ולקוחות כמו: שטיחי ראובן, תה ויסוצקי, לנצ'יה, הבנק הבינלאומי הראשון, פולגת, דורינא וחברות אחרות שמו לב לסגנון החדש והצטרפו למשרד שהתמקם בליגה הראשונה של משרדי הפרסום.

ב-1979 נפרדו ארויו ובראל. בראל הקים את משרד "קשר בראל" (שהפך ברבות הימים ל"מקאן תל אביב"). ארויו הצטרף למשרד הפרסום הוותיק של אליהו טל והאיחוד הוליד את משרד "טל ארויו", שהיה בין המובילים בענף הפרסום. בין לקוחות המשרד היו: אתא, אמקור ומפלגת הליכוד.

ב-1984 עזב ארויו את המשרד ועבר לעסוק בייעוץ שיווקי. בין השאר היה יועץ שיווק של חברת "מפרו" של קיבוץ הגושרים, שייצרה את מכשיר ה"אפיליידי", מסיר שיער שזכה להצלחה בינלאומית. בנוסף שימש כמנהל המקצועי של בית הספר לפרסום, שיווק ותקשורת שהקים איגוד המפרסמים בישראל.

ב-2004 הוענק לבוב ארויו פרס מיוחד על מפעל חיים בפרסום ושיווק בתחרות "קקטוס הזהב" של האיגודים לפרסום בארץ.

==חלוץ ופורץ דרך==
בוב ארויו שינה, לדעתם של רבים, את כללי הפרסום שהיו מוכרים עד שנות ה-70. ענף הפרסום התבסס על שני צינורות פרסום עיקריים – עיתונות ורדיו. המודעות כמו תשדירי הרדיו, נערכו בסטנדרטים שמרניים שכללו בעיקר מלל פשוט ולא מתוחכם, ללא עיבוד מקצועי.

משרד ארויו היה בין הראשונים שהעזו לפרסם מודעות גדולות על פני עמוד או שניים, ובהן בלטו בעיקר הגרפיקה והמסר המרכזי במשפט אחד. הטקסט הנותר שימש כמקור מידע באותיות קטנות. הייתה זו מהפכה של ממש בפרסום המודעות שהתבססו עד אז על מבנה שמרני של כותרת, תמונה וטקסט פשוט בחלוקה זהה. לחברות כמו פולגת ודורינא הפיק עמודים כפולים שהכילו בעיקר מראה חזותי נקי הכולל תמונות או גרפיקה בליווי משפט אחד או שניים. בחברות אחרות עשה שימוש בעבודה של מאיירים מקצועיים שלא השתלבו עד אז במודעות פרסום.

המודעות של ארויו משכו תשומת לב גם בניסוח המתוחכם והבוטה שאיש לא העז לעשות לפניו - אף שלא דיבר עברית צחה של צברים ילידי הארץ, השכיל ארויו לשלב טקסטים וסיסמאות קולעות שהצליחו להעביר מסרים.

ארויו העלה על המפה חברות מסחריות שפרצו דרך לשוק הישראלי באמצעות קמפיינים פרסומיים נועזים. דמויות מוכרות עברו בדרכן המקצועית דרך משרדו של ארויו, כמו מנחם זילברמן, רפי דייגי, רמי שלמור ואריה רוטנברג.

נפטר באוגוסט 2022.

==הערות שוליים==

קטגוריה:פרסומאים ישראלים
קטגוריה:עולים בשנות ה-1960
קטגוריה:ישראלים שנולדו ב-1942
קטגוריה:ישראלים שנפטרו ב-2022
קטגוריה:אבות שכולים: נפגעי פעולות האיבה
תון

תון (בגרמנית: Thun, בצרפתית: Thoune) היא עיר בקנטון ברן שבשווייץ, 19 ק"מ דרומה לברן. ליד העיר נמצא אגם תון בו עובר נהר הארה.

== היסטוריה ==
אזור תון היה מיושב מאז תקופת האבן החדשה. שם העיר בא מהמילה הקלטית Dunum שמשמעותה "עיר מבוצרת". העיר נפלה לידי הרומאים בשנת 58 לפנה"ס כשכבש הצבא הרומי את רובה של שווייץ. העיר הפכה במהרה לאחד המרכזים המנהליים באזור.

בסביבות שנת 400 דחקו הבורגונדים את הרומאים מחוץ לתון ושווייץ כולה. נהר הארה הפך לגבול בין הבורגונדים הנוצרים לבין האלמנים הפגאנים שחיו בצפון. תון מתועדת לראשונה בכתב במאה השביעית על ידי הנזיר הפרנקי פרדגר.

ב-1033 הפך מחוז תון לחלק מהאימפריה הרומית הקדושה לאחר שקונראד השני התמנה למלך בורגונדיה. הקיסרים הסמיכו את בית צרינגן מברן לדכא את מרד האצילים ממרכז שווייץ. בסביבות 1190 בנה ברטהולד החמישי, דוכס צרינגן טירה בתון והרחיב את העיר. לאחר מותו ב-1218, עברו שטחיו לאולריך השלישי, רוזן קיבורג.

ב-1264 קיבלה תון זכויות מדינתיות וב-1348 קנה אותה קנטון ברן. תון הייתה בירת קנטון אוברלנד ברפובליקה ההלבטית.

ב-1819 נוסד בעיר בית ספר צבאי שהפך במרוץ השנים למוביל בשווייץ. ב-1859 חוברה תון לרשת מסילות הרכבת של שווייץ וב-1888 חוברה לרשת הטלפון.

== כלכלה ==
מלבד תיירות והנדסת מכונות, שהן מקורות ההכנסה המרכזיים של העיר, חשיבות כלכלית נזקפת גם לזכות תעשיית האוכל וההוצאה לאור.

== אתרים מרכזיים ==
* טירת שדאו מהמאה ה-12 והמוזיאון הסמוך לה, בו מספר מחלקות בנושא כלי נשק מימי הביניים.
* בניין העירייה שנבנה במאה ה-16.
* אגם תון והנוף להרי האלפים.

== ספורט ==
קבוצת הכדורגל של העיר, תון, משחקת בליגת העל השווייצרית ואף העפילה לליגת האלופות בעונת 2005/2006. האצטדיון הביתי של הקבוצה נקרא "לאשן".

== ערים תאומות ==
* 

== גלריה==
<gallery>
4192_-_Thun_-_Obere_Hauptgasse.JPG|רחוב בעיר העתיקה
Thunersee.jpg|אגם תון מלמעלה
</gallery>

== קישורים חיצוניים ==

* 
* [http://www.thuntourismus.ch/ מידע תיירותי]
* [http://fotogalerien.ch/index.php?gallery=20&lang=2 גלריית תמונות של אזור אגם תון]

*
קטגוריה:הרמה הברנית: יישובים
ברנאר דה פונטנל

ברנאר דה פונטנל
ברנאר דה פונטנל (בצרפתית: Bernard de Fontenelle; 11 בפברואר 1657 – 9 בינואר 1757), היה פילוסוף ומדען צרפתי. כיהן כנשיא האקדמיה הצרפתית למדעים.

== חייו ==
פונטנל נולד בעיר רואן (כיום בירת חבל נורמנדי עלית) לאב שהיה פרקליט בפרלמנט של רואן ולאם שהייתה אחותם של המחזאים פייר קורניי ושל תומא קורניי. הוא למד בקולג' של הישועים ברואן והצטיין בלימודיו. פונטנל נועד להיות פרקליט כאביו, אולם בילה את חייו כפילוסוף וכמדען. הוא החל כמשורר והתחרה על פרס האקדמיה הצרפתית אך ללא הצלחה. ב-1680 היה נוכח בכישלון הטרגדיה שלו "אספאר" שאחרי כן העלה באש.

ב-1683 ספרו "דיאלוג חדש של המתים" זכה להצלחה רבה. ב-1686 פרסם את "שיחות על ריבוי העולמות" שביסס את מעמדו כסופר מן המדרגה הראשונה. פונטנל שם לעצמו כמטרה להסביר לציבור את התאוריות האסטרונומיות של רנה דקארט.

ב-1687 עבר להתגורר בפריז. הוא התפרסם בחברת המשכילים הצרפתים של התקופה, אך שלא כוולטר נמנע מלהרבות באויבים. ב-1691 נבחר לאקדמיה הצרפתית למרות התנגדותם של ניקולה בואלו ושל ז'אן רסין. ב-1697 נבחר לנשיא האקדמיה הצרפתית למדעים, משרה שבה שימש במשך ארבעים ושתיים שנה. בתפקידו זה כתב את "ההיסטוריה של התחדשות האקדמיה למדעים" שהופיע בשלושה כרכים (1708, 1717, 1722).

ברנרד דה פונטנל נפטר בפריז ב-1757.

רעיונותיו הפילוסופיים של פונטנל (על תיקון החברה) והמדעיים (על אפשרות של חיים בכוכבים אחרים) היו חידוש בדורו, והוא מציג אותם בספרו "שיחות על ריבוי העולמות".

בציטוט מפורסם מספרו נאמר: "אני יכול לראות מכאן כיצד נראים תושביו של נוגה - הם דומים למורים של גרנדה, אנשים נמוכים וכהי עור, שהשמש שזפתם, מלאי חוכמה ומזג לוהט, תמיד מאוהבים, כותבים חרוזים, אוהבי מוזיקה, עורכים פסטיבלים, נשפי מחולות ותחרויות בכל יום ויום."

עוד ציטוט מוכר מספרו הוא הגדרתו את המדע כ"שילוב של שני דברים: סקרנות וקוצר ראייה".

== קישורים חיצוניים ==

* 
* 
* 

קטגוריה:מדענים צרפתים
קטגוריה:פילוסופים צרפתים
קטגוריה:חברי האקדמיה הצרפתית
קטגוריה:חברי האקדמיה הצרפתית למדעים
קטגוריה:ילידי 1657
קטגוריה:צרפתים שנפטרו ב-1757
אוסטריה עילית

אוסטריה עילית (בגרמנית: Oberösterreich) היא מדינה בצפון אוסטריה. בירתה היא לינץ, ושכנותיה הן: בצפון מערב גרמניה וצ'כיה, במזרח אוסטריה תחתית ובדרום שטיריה וזלצבורג. אוסטריה עילית היא הרביעית בשטחה באוסטריה, והשלישית בגודל האוכלוסייה: שטחה הוא 11,980 קילומטר רבוע ואוכלוסייתה מונה כ-1.3 מיליון תושבים.

==היסטוריה==
ההתייחסות הראשונה לשם "אוסטריה עילית" מופיעה ב-1264, בעניין אזור מעל לנהר אנס שנקבע על ידי המלך אוטאקאר השני מבוהמיה. השם הרשמי שנקבע לאזור הוא "Österreich ob der Enns", כלומר "אוסטריה שעל נהר אנס".

בשנת 1490 המדינה קיבלה מעמד של עצמאות, אך היא נלקחה ממנה על ידי ההבסבורגים. כשאוסטריה סופחה לגרמניה הנאצית על ידי אדולף היטלר, שם המדינה שונה ל"רייכסגאו של הדנובה העילית", ולאחר מלחמת העולם השנייה שמה שונה לשם המקורי.

עם תום מלחמת העולם השנייה הוכללה אוסטריה עילית באזור הכיבוש האמריקאי.

==דמוגרפיה==
בדומה לשאר אוסטריה, אוכלוסיית אוסטריה עילית היא בעיקר נוצרית קתולית.

מוצאם האתני של כמעט 7.2% מתושבי המדינה אינו אוסטרי, כש-53% מהם מקורם מארצות יוגוסלביה. קבוצות אתניות אחרות מקורן ביוון וטורקיה. לפי מפקד האוכלוסין של 2012 אוכלוסיית אוסטריה עילית מונה 1,416,772 תושבים.

==חלוקה מינהלית==
אוסטריה עילית מחולקת באופן מסורתי לארבעה אזורים: האוסרוקפירטל, אינפירטל, מילפירטל וטראונפירטל. מנהלית, המדינה מחולקת ל-15 מחוזות ושלוש ערים סטטוטוריות .

האלשטאט
אגם גוסאו
אגם טראונזה

==קישורים חיצוניים==

* 
* 

==הערות שוליים==

קטגוריה:אוסטריה: מדינות
*
בראונאו אם אין (מחוז)

בראוּנָאוּ אָם אִין (גרמנית: Braunau) (בראונאו על נהר אין) הוא מחוז במערב מדינת אוסטריה עילית שבאוסטריה. שכניו הם בצפון ובמערב גרמניה, בדרום – מדינת זלצבורג שבאוסטריה, ובמזרח – המחוזות ריד אים אינקרייס ופקלאברוק. במחוז 43 עיירות ושלוש ערים – הגדולה בהן בראונאו אם אין, בירת המחוז. המחוז מונה 95,189 תושבים נכון ל-2001, ומשתרע על 1040 קמ"ר.

==ערים ועיירות==
===ערים===
*בראונאו אם אין
*מאטיגהופן
*אלטהיים

===עיירות===
{|
|
*אספאך
*הלפפאו אוטנדורף
*מאוירקירכן
*אוסטרמיתינג
*אגלסברג
*אוירבך
*בורגקירכן
*פלדקירכן ביי מאטיגהופן
*פרנקינג
*גרטסברג
*גילגנברג אם ויילהרט
*הייגרמוס
|
*האנדנברג
*הייגרמוס
*האנדנברג
*הוכבורג אך
*הוהנהרט
*יגינג
*קירכברג ביי מאטיגהופן
*לנגאו
*לוכן
*מאריה שמולון
*מינינג
|
*מוסבאך
*מוסדורף
*מונדרפינג
*נויקירכן אן דר אנקך
*פאלטינג
*פרבאנג אם גראבנזה
*פפאפשטט
*פישלסדורף
*פולינג אים אינקרייס
*רוסבאך
*סנקט גאורגן אם פילמאנסבאך
|
*סנקט יוהאן אם ואלדה
*סנקט פאנטלאון
*סנקט פטר אם הארט
*סנקט רדגונד
*סנקט פייט אים אינקרייס
*שלאכן
*שוואנד אים אינקרייס
*טארסדורף (ובתחומה פוקינג)
*טרויבאך
*איבראקרן
*ונג אים אינקרייס
|}

==קישורים חיצוניים==

* 

קטגוריה:אוסטריה עילית: מחוזות
אפרדינג (מחוז)

אפרדינג הוא מחוז קטן בצפון מרכז אוסטריה עילית שבאוסטריה. בירתו היא העיירה אפרדינג. המחוזות השכנים לו הם (לפי כיוון השעון ממערב לדרום): גריסקירכן, רוהרבאך, אורפאר, מחוז לינץ ומחוז ולס. במחוז ישנן 12 עיירות, והעיירה בה יש את האוכלוסייה הגדולה ביותר היא אַלקופֶן. המחוז משתרע על 259.5 קמ"ר, ואוכלוסייתו מונה 30,718 תושבים, נכון לשנת 2001. 

==עיירות==
*אלקופן
*אשהאך אן דר דונאו
*אפרדינג
*פרהאם
*הייבאך אוב דר דונאו
*הרטקירכן
*הינצנבאך
*פראמבאכקירכן
*פופינג
*שארטן
*סנקט מאריינקירכן אן דר פולזנץ
*שטרונהיים

==קישורים חיצוניים==

* 

קטגוריה:אוסטריה עילית: מחוזות
סמל קוויבק

סמל פרובינציית קוויבק, או, בשמו הרשמי, שלט האצולה של הוד מלכותו בעבור פרובינציית קוויבק (באנגלית: Arms of His Majesty in Right of the Province of Quebec ) הוא סמלה הרשמי של פרובינציית קוויבק שבקנדה על פי צו מלכותי של מלכת בריטניה המלכה ויקטוריה מה-26 במאי 1868. הסמל שונה בהחלטת מועצת הפרובינציה ב-9 בדצמבר 1939.

==תיאור הסמל==
הסמל מורכב ממגן שבו שלושה שדות אופקיים:
* בשדה העליון מצוירים שלושה פרחי אירוס בצבע זהב על רקע כחול כהה המסמלים את צרפת המלוכנית.
* במרכז, אריה מוזהב על רקע אדום מסמל את בית המלוכה של בריטניה.
* בשדה התחתון, שלושה עלי אדר ירוקים על רקע אדום. עלה עץ האדר מסמל את קנדה.

בראש הסמל מופיע כתר מלכותי, ומתחת למגן האבירים מוטו הפרובינציה: בצרפתית: Je me souviens - "אני זוכר".

==היסטוריה==
סמל הפרובינציה המקורי ניתן לפרובינציה על ידי מלכת בריטניה, המלכה ויקטוריה בשנת 1868 ובו, בשדה העליון היו רק שני פרחי אירוס.

סמל זה שונה על ידי ממשלת פרובינציית קוויבק בשנת 1939 ועל פי החלטת ממשלת הפרובינציה נוסף פרח אירוס נוסף.

מבקרי החלטה זו טוענים כי הסמל מוענק על ידי בית המלוכה, ורק בית המלוכה יכול לשנות את הסמל ולא ממשלת הפרובינציה, וכי ממשלת הפרובינציה חרגה מסמכותה. על אף הביקורת, ממשלת הפרובינציה עושה שימוש בפועל בסמל החדש. השלטון הפדרלי הקנדי משתמש בצורה לא עקבית הן בסמל הישן והן בסמל החדש.

== ראו גם==
*סמלי קנדה
*דגל קוויבק

==קישורים חיצוניים==

קוויבק

קטגוריה:קוויבק: סמלים
סמל הטריטוריות הצפון-מערביות

סמל הטריטוריות הצפון-מערביות (באנגלית: Coat of Arms of the Northwest Territories) הוא הסמל הרשמי של הטריטוריה הקנדית, הטריטוריות הצפון-מערביות. סמל זה ניתן בצו מלכותי של מלכת בריטניה המלכה אליזבת השנייה ב-7 בפברואר 1957.

==תיאור הסמל==
הסמל כולל שני חדשנים מוזהבים השומרים על שושנת הרוחות המסמלת את הקוטב הצפוני. 
חלקו העליון של שלט האצולה צבוע לבן, ומסמל את קרחוני הקוטב הצפוני והאוקיינוס הארקטי הצפוני. הקו הגלי הכחול מסמל את המעבר הצפון-מערבי. הקו האלכסוני המפריד בין החלקים האדומים והירוקים המצויים בחלקו התחתון של שלט האצולה מסמל את גבול העצים. החלק הירוק מסמל את היערות שדרומיים לקו זה, והחלק האדום מסמל את הטונדרה הצפונית לו.
ראש השועל הלבן מסמל את ענף הפרוות ומטילי הזהב מסמלים את המינרלים הרבים בטריטוריה - הענפים העיקריים עליהם מתבססת כלכלת הטריטוריה.

קטגוריה:הטריטוריות הצפון-מערביות: סמלים
הטריטוריות הצפון-מערביות
סמל ניו ברנזוויק

סמל ניו ברנזוויק או, בשמו הרשמי, שלט האצולה של הוד מלכותה בעבור פרובינציית ניו ברנזוויק (באנגלית: The Arms of Her Majesty in Right of the Province of New Brunswick) הוא הסמל הרשמי של פרובינציית ניו ברנזוויק שבקנדה. הסמל הוענק למדינה על ידי ויקטוריה, מלכת הממלכה המאוחדת, ב-26 במאי 1868.

==תיאור הסמל==

בראש שלט האצולה נמצא אריה ניצב, המסמל את הקשר לאנגליה (שבסמלה יש שלושה אריות) ולבראונשוויג שבגרמניה (שבסמלו שתי אריות). במרכז שלט האצולה מצויה ספינה המסמלת את הקשר בין הפרובינציה לים.

מתחת השלט מופיע מוטו הפרובינציה: "התקווה הושבה" (בלטינית: Spem reduxit) - המתייחס להיות הפרובינציה מקום מקלט למלוכנים, אשר התנגדו למהפכה האמריקנית ומצאו בפרובינציה מקלט.

לסמל נוספו תוספות בטקס ממלכתי שנערך ב-25 בספטמבר 1984 לרגל ציון 200 שנה לייסוד הפרובינציה. בטקס זה מלכת בריטניה, אליזבת השנייה העניקה לפרובינציה את הציצה והתומכים.

הציצה מורכבת מדג סלמון קופץ, היושב על קסדה מוזהבת וזר עלי אדר, וכן כוללת את כתר אדוארד הקדוש.

התומכים הם איילי פרדי לבני-זנב, ודוב שעליו צבעי היוניון ג'ק ופרח החבצלת המסמלים את אנגליה וצרפת בהתאמה.

החלקה מכוסה בפרחי הפרובינציה: סיגלית ורודה וראש הכינור (fiddlehead) - שרך מקומי.

==ראו גם==
*דגל ניו ברנזוויק
*סמלי קנדה

==קישורים חיצוניים==
*[https://web.archive.org/web/20170411181742/http://www2.gnb.ca/content/gnb/en/departments/government_services/symbols.html סמלי ניו ברנזוויק] באתר ממשלת הפרובינציה 
*[http://new-brunswick.net/new-brunswick/gentravel.html דגל וסמל ניו ברנזוויק]

ניו ברנזוויק

קטגוריה:ניו ברנזוויק: סמלים
סמל אונטריו

סמל אונטריו (באנגלית: The Coat of Arms of Ontario), או, בשמו הרשמי שלט האצולה של הוד מלכותה בעבור אונטריו (באנגלית: The Arms of Her Majesty in Right of Ontario) הוענק כסמל רשמי לפרובינציית אונטריו שבקנדה בצו מלכותי של מלכת בריטניה, המלכה ויקטוריה בשנת 1868. 

הסמל המקורי כלל מגן בלבד. הציצה והתומכים הוענקו לאונטריו בצו מלכותי של מלך בריטניה אדוארד השביעי בשנת 1909.

==תיאור הסמל==
מגן האבירים, המופיע אף על דגל הפרובינציה כולל שלושה עלי עץ אדר מוזהבים, המייצגים את קנדה, על רקע ירוק, המסמל את יערות המדינה. 
בחלקו העליון של המגן מופיע צלב ג'ורג' הקדוש המסמל את אנגליה.

הציצה כוללת דוב שחור אמריקאי העומד על עטרה בצבעי ירוק וזהב.

לסמל שני תומכים: אייל קנדי ואייל קורא.

מתחת מגן האבירים מופיע מוטו הפרובינציה: Ut incepit Fidelis sic permanet (מלטינית: "נאמנה ראשיתה, נאמנה נשארה") - מוטו המתאר את נאמנותם של תושבי הפרובינציה לבריטניה, תושבים שהגיעו אליה לאחר שנמלטו משטחי שלוש עשרה המושבות במהפכה האמריקנית.

== ראו גם ==
*דגל אונטריו

== קישורים חיצוניים ==

* 

קטגוריה:אונטריו: סמלים
אונטריו
סמל נובה סקוטיה

סמל נובה סקוטיה (באנגלית: coat of arms of the province of Nova Scotia) או, בשמו הרשמי שלט האצולה של הוד מלכותה עבור פרובינציית נובה סקוטיה (באנגלית: the Arms of Her Majesty in Right of the Province of Nova Scotia) הוא הסמל הרשמי של פרובינציית נובה סקוטיה שבקנדה והסמל העתיק ביותר בממלכה המאוחדת מחוץ לשטח בריטניה. הסמל הוענק למושבה בשנת 1625 על ידי מלך בריטניה, צ'ארלס הראשון - והמושבה הייתה המושבה הראשונה של בריטניה לה הוענק סמל.

השימוש בסמל פסק עם הצטרפות נובה סקוטה לקונפדרציה הקנדית בשנת 1867 אולם בשנת 1929 שב הסמל לשימוש רשמי.

==תיאור הסמל==
על המגן ישנו סאלטייר (צלב אלכסוני) בצבע כחול על רקע לבן (היפוך של דגל סקוטלנד - שהוא צלב אנדרו הקדוש - צלב אלכסוני בצבע לבן על רקע כחול). במרכז המגן מצוי סמל סקוטלנד - מגן מוזהב שעליו אריה ופרח החבצלת.

הציצה מורכבת משתי ידיים, האחת ערומה והשנייה עטייה שריון, המחזיקה דרדר - הפרח המסמל את סקוטלנד, ועלה דפנה.

בהתאם למסורת הסקוטית, מעל המגן רשום סלוגן הפרובינציה (בניגוד למקובל בהרלדיקה כי המוטו נרשם מתחת למגן) - ובו כתוב בלטינית: Munit haec et altera vincit (יד אחת מגינה והאחרת כובשת).

למגן שני תומכים - חד-קרן, המופיע גם בסמל סקוטלנד וסמל בריטניה, וכן אינדיאני משבט מיקמאק שהתגורר בנובה סקוטיה (במקור נכתב בתיאור הסמל שהתומך יהא "פרא").

מתחת למגן מצויים קוצים ופרחי מאי - סמל של נובה סקוטיה. פרחים אלה הוספו למגן בשנת 1929.

== סמלים קודמים ==
סמל ישן של נובה סקוטיה
הסמל המקורי של המושבה נשכח בשנת 1867 עם צירופה לקונפדרציית קנדה, ולרגל צירוף המושבה כפרובינציה, עוצב עבורה סמל חדש הכולל דג סלמון על רקע כחול, בין שלושה דרדרים על רקע אדום.
לאחר שהתגלה בשנית הסמל המקורי של המושבה, גבר הלחץ הציבורי להשיבו, ובשנת 1929 הוחלט להשיב את הסמל המקורי של המושבה במקום הסמל משנת 1867.

== ראו גם ==
*דגל נובה סקוטיה
*סמלי קנדה

== קישורים חיצוניים==
*[http://www.gov.ns.ca/legislature/HOUSE_OF_ASSEMBLY/Symbols/coat.htm סמל המדינה - אתר ממשלת נובה סקוטיה]

קטגוריה:נובה סקוטיה: סמלים
נובה סקוטיה
קטגוריה:חד-קרן
סמל ניופאונדלנד ולברדור

סמל ניופאונדלנד ולברדור הוא הסמל הרשמי של פרובניציית ניופאונדלנד ולברדור שבקנדה. הסמל הוענק ב-1 בינואר 1637 על ידי מלך בריטניה צ'ארלס הראשון לדייוויד קירק, שהיה מושל ניופאונדלנד בין השנים 1638–1651. 

בשנת 1928 הסמל התגלה מחדש ואומץ רשמית כסמל הפרובינציה.

==תיאור הסמל==
הסמל הוא מגן אדום המחולק לארבעה רבעים באמצעות צלב לבן. שני חדי קרן לבנים ושני אריות מצויים ברבעים של המגן.
התומכים הם שני אינדיאנים משבט באותוק. הציצה מורכבת מאייל קורא העומד על חבל משולב באדום וזהב.
מתחת לסמל מופיע המוטו בלטינית Quaerite prime Regnum Dei ("חפש תחילה את ממלכת האל" – הבשורה על-פי מתי, ז' 23).

==ראו גם==
* דגל ניופאונדלנד ולברדור
* סמלי קנדה

== קישורים חיצוניים == 

*[http://www3.sympatico.ca/goweezer/canada/coaNFLD.htm תיאור הסמל]
*[https://web.archive.org/web/20070423190008/http://www.mad-alchemy.com/heraldry/newfoundland.htm תיאור הסמל]

קטגוריה:ניופאונדלנד ולברדור: סמלים
ניופאונדלנד ולברדור
קטגוריה:חד-קרן
קטגוריה:אריות בתרבות
קטגוריה:איילים בתרבות
סמל אי הנסיך אדוארד

סמל אי הנסיך אדוארד (באנגלית: coat of arms of Prince Edward Island) או, בשמו הרשמי שלט האצולה של הוד מלכותה בעבור פרובינציית אי הנסיך אדוארד (באנגלית: The Arms of Her Majesty in Right of the Province of Prince Edward Island) הוא הסמל הרשמי של פרובינציית אי הנסיך אדוארד שבקנדה.

הסמל הוענק באופן רשמי לפרובינציה בשנת 1905 בצו מלכותי של מלך בריטניה אדוארד השביעי.

==תיאור הסמל==
במרכז המגן מצויר אריה פוסע, המסמל את אנגליה. בתחתית המגן שלושה נצרי עץ אלון, המייצגים את שלושת מחוזות האי, ולידם עץ אלון בוגר המסמל את בריטניה.

ב-26 באפריל 2002 הוצע להוסיף סמלים למגן, על מנת לסמל 150 שנה של שלטון עצמי של האי, הצעה שקבלתה הסתיימה בטקס חגיגי ב-13 בדצמבר 2002 בו הציגה אדריאן קלארקסון, המושלת הכללית של קנדה את הסמל.

הציצה מציגה עורבני כחול המחזיק במקורו ענף של אלון אדום - שניהם סמלי האי. הכתר מסמל את הריבונות של המלכה, והשימוש בכתר, בסמל הפרובינציה, הותר במפורש על ידי מלכת קנדה. 

התומכים הם שני שועלי כסף - בעלי חיים נדירים המצויים באי. פרוותיהם בפרט ופרוות בכלל שמשו מרכיב עיקרי בכלכלת המדינה. כמו כן השועל מסמל חוכמה ויכולת הישרדות. סביב אחד השועלים מצויים פרחי תפוח אדמה המסמלים את החקלאות באי, והשועל האחר מכוסה בחלקו ברשת דייג המסמלת את ענף הדייג.

במרכז החלקה הירוקה מצוי כוכב מיקמאקי כחול בן שמונה פינות המסמל את השמש. סביבו שושנים המסמלים את אנגליה, חבצלות המסמלות את צרפת, דרדרים המסמלים את סקוטלנד, תלתן המסמל את אירלנד, ולוע הארי המסמל את האי.

מתחת הסמל רשום מוטו האי: (בלטינית: Parva sub ingenti), הלקוח מספרו של ורגיליוס "גאורגיקה" (מוטו האי מאז שנת 1769).

== ראו גם ==
*דגל אי הנסיך אדוארד

== קישורים חיצוניים ==
*[http://www.gov.pe.ca/infopei/onelisting.php3?number=1518 סמל הפרובינציה] באתר ממשלת אי הנסיך אדוארד 
* 

אי הנסיך אדוארד

קטגוריה:אי הנסיך אדוארד: סמלים
ערבית לבנונית

ערבית לבנונית
לבנונית או ערבית לבנונית (בערבית: لهجات لبنان) היא ניב מדובר של ערבית המדובר בלבנון וסוריה. היא שייכת לענף המזרחי-לבנטיני של הערבית. כמה בלשנים חולקים על הטענה שערבית לבנונית היא רק ניב ערבי, או צאצא שלה. הרבה קהילות מרוניות מקומיות מחשיבות אותה כשפה נפרדת, וכן המפלגה הימנית שומרי הארזים.

אוצר המילים בערבית לבנונית מגוון ומכיל מילים שאולות רבות משפות כגון ארמית, סורית, צרפתית, טורקית ופיניקית. בין המאפיינים הפונולוגיים של הערבית הלבנונית: שימור הדיפטונגים, אמאלה (בערבית: إمالة, הגיית תנועת /a/ ארוכה בתור /e/), והגיית העיצור המסומן באות ق כסותם סדקי.

ערבית לבנונית נכתבת רק לעיתים נדירות, למעט ברומנים ובספרים. למרות שערבית לבנונית נכתבת גם באלפבית הערבי לעיתים קרובות יותר, שימוש באותיות לטיניות נפוץ בעיקר בצ'אטים וברשת האינטרנט.

במספר רב של מדינות, מדוברת השפה הערבית כשפת אם, ולמעשה, מאות מיליוני אנשים משתמשים בה מדי יום. לשפה הערבית להגים רבים, כאשר הלהג הלבנוני נחשב לעדין ונעים. כך למשל, ערבית השגורה בפיו של בדואי מדרומה של ישראל, שונה מערבית של דרוזי בצפונה, ששונה משפת הלבנונים. למעשה, תושב לבנון, המדבר בלהג הלבנוני, יכול לדעת כי האדם שמולו אינו תושב לבנון אך ורק לפי הלהג.

== ראו גם ==

* ערבית פלסטינית
* ערבית דרוזית
* ערבית לבנטינית
* ערבית מצרית
* ערבית ירדנית 
* ערבית סורית 

== קישורים חיצוניים ==

*[https://web.archive.org/web/20060929024031/http://www.mdstud.chalmers.se/~eldada/arabic.html חומר ללימוד ערבית לבנונית]
*[https://web.archive.org/web/20010404085446/http://www.geocities.com/WallStreet/3500/ מידע ומשפטים בערבית לבנונית]
*[http://www.lgic.org/en/faq_lebanese01.php השוני בין השפה הערבית לערבית הלבנונית]
*[http://phoenicia.org/leblanguage.html דוגמאות, גופנים, קובצי קול, הסברים ועוד..]
*[http://www.omniglot.com/writing/lebanese.htm ערבית לבנונית באתר אומניגלוט] 

קטגוריה:לבנון: תרבות
קטגוריה:ערבית
קטגוריה:לבנט
סופרזאורוס

שלד של סופרזאורוס
סופרזאורוס (שם מדעי: Supersaurus; "לטאת על") הוא סוג של דינוזאור זאורופוד ממשפחת הדיפלודוקיים, שחי באמריקה הצפונית בשלהי תור היורה וייתכן שגם בתחילת הקרטיקון. בסוג ידוע כיום מין יחיד: Supersaurus vivianae. הסופרזאורוס היה אחד הדינוזאורים הארוכים ביותר שחיו אי-פעם וככל הנראה הזאורופוד הדיפלודוקי הגדול ביותר (ביחד עם האפטוזאורוס הכבד).

== סיווג ==
הסופרזאורוס נתגלה לראשונה בקולורדו בשנת 1972. מן הסופרזאורוס התגלו רק כמה עצמות מאובנות, ובהן עצם כתף שגובהה כשני מטרים. העצמות התגלו בסמוך לעצמות של דינוזאור ענק אחר ממין ברכיוזאורוס, ובתחילה חשבו שהן מייצגות את אותו בעל-חיים, שלו ניתן השם "אולטראזאורוס". מאוחר יותר סברו הפלאונטולוגים שייתכן וכמו סייסמוזאורוס מדובר בפרט זקן וענק של מין גדול במיוחד של דיפלודוקוס או בארוזאורוס, אך כיום הדעה השלטת היא שמדובר בסוג טקסונומי נפרד. ב-1996 נתגלה במחוז קונברס בוויומינג מאובנים של שלד שלם יותר בהרבה של סופרזאורוס. הפרט שלו היו שייכים עצמות מאובנות אלה כונה "ג'ימבו" וסימונו המדעי הוא WDC DMJ-021. תיאור מדעי של "ג'ימבו" פורסם ב-2007. בעקבות תגלית זו, בוסס סיווגו של סופרזאורוס כסוג טקסונומי נפרד.

== תיאור ==

לסופרזאורוס היה צוואר ענקי וגמיש, ראש בדומה לדיפלודוקוס, זנב שוט ארוך וגמיש, גוף בינוני, ורגליים חזקות נושאות חמש אצבעות; אחת עם טופר חד וגדול. שיניו היו חזקות ודמויות וו, שהיו קבועות בלסתות דומות מעט ללסתות של האיגואנודון. עיניו היו גדולות וממוקמות מאחורי הלסתות. משערים שכאוכלי צמחים אחרים באותה תקופה, הסופרזאורוס חי בעדרים. כמויות המזון שהחיה צרכה לא אפשרה קיומם של עדרים גדולים.

== גודל ==
על-פי עצם הכתף וההשוואה למינים קרובים, מעריכים שהסופרזאורוס הגיע לאורך ממוצע של . אף על פי שהיה ארוך מאוד, היה הסופרזאורוס קל למדי יחסית לגודלו ושקל רק 35–40 טון מטרי. ב-2021 נתגלו מאובנים חדשים של סופרזאורוס (בהם חוליית צוואר ענקית שציונה הקטלוגי הוא BYU 9024) מהם עולה שאורכו המרבי הגיע ל-, דבר ההופך אותו לדינוזאור הארוך ביותר שידוע כיום (לשם השוואה: אורכו של הפטגוטיטאן הוא 37 מטר, ושל הארגנטינוזאורוס 30–40 מטר ושל האפטוזאורוס 26–30 מטר).

== בתרבות ==
דינוזאור זה הופיע במשחק עולם היורה: המשחק.

== גלריה ==
<gallery widths=300 heights=250>
File:Supersaurus NT small.jpg|סופרזאורוס - שחזור והשוואת גודל לאדם
File:Jimbo Supersaurus.jpg|צוואר וגולגולת של סופרזאורוס
Supersaurus.gif
</gallery>

ענפים שונים (למעלה) והשוואה של גודלי הדינוזאורים הגדולים ביותר - הטיטאנוזאורים (למטה). מקרא ומפתח מינים: , , , , , , , , , , , , .]]

== קישורים חיצוניים ==

*
*[http://www.skeletaldrawing.com/sauropods-and-kin/supersaurus שחזור השלד של סופרזאורוס] מאת סקוט הארטמן
*[http://www.animalplanet.com/dinosaurs/supersaurus.htm מידע על סופרזאורוס] ב-AnimalPlanet
*
* תמונות בפליקר:
**[http://www.flickr.com/photos/hamapenguin/213158361/ סופרזאורוס במוזיאון] ביפן
**[http://www.flickr.com/photos/27782116@N03/8259384081/ סופרזאורוס במוזיאון] בסולט לייק
**[http://www.flickr.com/photos/decaseconds/9454252097 סופרזאורוס במוזיאון]
* [http://sameerprehistorica.deviantart.com/art/Supersaurus-448152221 איור של סופרזאורוס לעומת אדם] מאת SameerPrehistorica, באתר DeviantArt

== הערות שוליים ==

קטגוריה:בעלי חיים שתוארו ב-1985
קטגוריה:טקסונים שתוארו בידי ג'יימס א. יינסן
קטגוריה:דיפלודוקיים
קטגוריה:דינוזאורים שחיו ביורה עליון באמריקה הצפונית
קטגוריה:מאובני טקסונים שתוארו ב-1985
משה הדרשן

רבי משה הדרשן, היה רב, דרשן, מפרש ומחבר צרפתי מראשוני הראשונים, פעל במחצית הראשונה של המאה ה-11, תושב העיר נרבונה שבפרובאנס, התפרסם ביצירתיותו בתחומי המדרש והאגדה. בין תלמידיו נמנה רבי נתן מרומי בעל "הערוך", וכנראה בנו רבי יהודה הדרשן.

רש"י מזכירו כמה פעמים בפירושו לתורה.

פרופ' אפרים אלימלך אורבך מחשיב את רבי משה הדרשן כפרשן הפיוט הראשון המוכר לנו בשמו.

== קורות חייו ==
קורות חייו כמעט ואינם ידועים. לפי חוקר התלמוד פרופ' חננאל מאק גם באשר לכתבים המיוחסים לרבי משה הדרשן אין ודאות מוחלטת שאכן נכתבו על ידו.

לפי ספר היוחסין לרבי אברהם זכות, רבי משה הדרשן היה נצר למשפחת רבנים מיוחסת בעיר נרבונה. אביו וסבו ואף אחי סבו עמדו בראשות הישיבה בעיר נרבונה. לימים החזיק גם רבי משה הדרשן בתפקיד זה. לאחר מותו של רבי משה הדרשן עמד אחיו של רבי משה הדרשן, לוי, בראשות הישיבה.

ר' שלמה בר לוי מהעיר מנטויל"א היה בן אחותו של ר' משה הדרשן. יש הסוברים שתלמידו של ר' שלמה הוא כותב הפירוש על דברי הימים, המיוחס לרש"י, ויש הסוברים שהמחבר אשכנזי.<ref>ראה פירוש המיוחס לרש"י דה"ב, פרק ב פסוק יג.</ref>. [ב'נחלת יעקב יהושע' (גיליון תקסג לפרשת חוקת תשפג) הוכיח, שחל טעות סופר ברש"י הנדפס כשכתוב 'בן אחותו', ואכן בדפוס ראשון של רש"י (וינציאה רעח) לא כתוב ייחוס, רק 'כך שמעתי מפי רבי שלמה ממונטיל'. ורבי לוי אביו של רבי שלמה היה אחיו של רבי משה הדרשן, וכן הוא מוזכר בספר הישר לרבינו תם].

== חיבוריו ==
הראשונים הכירו, ככל הנראה, לקט מדרשים של ר' משה הדרשן. על לקט זה מבוסס המדרש בראשית רבתי. מדרשו של ר' משה הדרשן מהווה גם את הבסיס למדרש על פרשיות במדבר ונשא שבמדרש במדבר רבה. והוזכר במדרש תנחומא האזינו סי' ז.

דברי פרשנות ודרש של ר' משה הדרשן צוטטו על ידי רש"י בפירושיו. לרוב האזכורים בפירושו לתנ"ך כאשר ההיגד המופיע פעמים רבות הוא - "העתקתי מיסודו של רבי משה הדרשן". בפרשת האזינו כתב רש"י: "ומשמו של רבי משה הדרשן מטילוש"א שמעתי", בניגוד לידוע שמוצאו מנרבונה.

כמו כן, ריימונדוס מרטיני ציטט מספר של ר' משה הדרשן בשם "בראשית רבה דרבי משה הדרשן". ר' יצחק אברבנאל, שהכיר את ספרו של רימונדוס מרטיני, לא הכיר את ספר בראשית רבתי דרבי משה הדרשן ולכן חשבו למזויף.

== מאפייני חיבוריו ==
רבי משה שילב במדרשיו מדרשים קדומים שאינם בידינו. יצירתו אינה כוללת רק ליקוט של חומר קדום אלא אף יצירה דרשנית שלו עצמו. מאפיין בולט בכתבים המיוחסים לרבי משה הדרשן הוא השימוש בגימטראות ושימוש ברעיונות מתורת הסוד.

מאפיין ייחודי לצורת הדרש של ר' משה הדרשן הוא השימוש ברעיונות מתוך הספרים החיצוניים, ספר היובלים וספר חנוך א', אותם הכיר ר' משה בנוסח העברי שלהם, שלא מצוי בידינו היום. כמו כן, עסק ר' משה הדרשן בפרשנות הפיוט.

== לקריאה נוספת ==
* חננאל מאק, מסודו של משה הדרשן, מוסד ביאליק, 2010.

== קישורים חיצוניים ==
* 
* 
* 
* 
* 
* 
* 
* 
* 
* 

== הערות שוליים ==



קטגוריה:חכמי פרובנס
קטגוריה:יוצרים בשפות וניבים יהודיים
קטגוריה:יהודים הקבורים בצרפת
קטגוריה:נרבון: אישים
רוהרבאך (מחוז)

רוהרבאך ב[[אוסטריה עילית]]

רוהרבאך הוא מחוז בצפון מדינת אוסטריה עילית שבאוסטריה. בירתו היא העיירה רוהרבאך, ויש בו 41 עיירות ועיר אחת. שכניו הם המחוזות: בדרום מזרח אורפאר, בדרום אפרדינג ובדרום מערב גריסקירכן ושרדינג, ובצפון מדינת גרמניה. שטחו משתרע על 828 קמ"ר ואוכלוסייתו מונה 57,909 תושבים נכון לשנת 2001.

==ערים ועיירות==
===ערים===
*רוהרבאך

===עיירות===
{|
|
*אייגן אים מילקרייס
*אלטנפלדן
*האסלאך אן דר מיל
*הופקירכן אים מילקרייס
*קולרשלאג
*למבאך אים מילקרייס
*נויפלדן
*נידרולדקירכן
*אוברקאפל
*פאלשטיין אים מילפירטל
*פוצליינסדורף
*זארליינסבך
*סנקט מרטין אים מילקרייס
*סנקט פטר אם וימברג
*אולריכסברג
*אפיזל
*אהורן אים מילקרייס
*ארנרייט
*אטצסברג
*אַוּבֵּרג
*ברג ביי רוהרבאך
|
*הלפנברג
*הרביך
*יולבאך
*קירכברג אוב דר דונאו
*קלאפר אם הוכפיכט
*קליינצל אים מילקרייס
*ליכטנאו אים מילקרייס
*נבלברג
*נוישטיפט אים מילקרייס
*נידרקאפל
*אואפינג
*פפארקירכן אים מילקרייס
*שלגל
*שנג
*שווארצנברג אם במרואלד
*סנקט יוהאן אם וימברג
*סנקט אוסולד ביי הסלאך
*סנקט שטפן אם ואלדה
*סנקט אולריך אים מילקרייס
*סנקט פייט אים מילקרייס
|}

==קישורים חיצוניים==

* 
* [http://www.ooe.gv.at/cps/rde/xchg/SID-3DCFCFC3-D834FE5D/ooe/hs.xsl/bh_rohrbach_DEU_HTML.htm המחוז באתר אוסטריה תחתית]

קטגוריה:אוסטריה עילית: מחוזות
נבחרת קטלוניה בכדורגל

נבחרת קטלוניה בכדורגל לגברים היא נבחרת הכדורגל של הקהילה האוטונומית קטלוניה שבספרד.

הנבחרת אינה חברה באופ"א או בפיפ"א, ולכן אינה מורשית להשתתף בגביע העולם בכדורגל או באליפות אירופה בכדורגל. בתחילת דרכה שיחקה הנבחרת רק משחקים נגד נבחרות אזוריות אחרות כמו נבחרת חבל הבסקים, אך כיום משחקת הקבוצה גם נגד הנבחרות המובילות בעולם, למשל נבחרות ספרד, ברזיל וארגנטינה.

כיום מרבית שחקניה הם שחקני בית של ברצלונה ואספניול.

== שחקנים ידועים ==
שחקנים מודגשים הם פעילים.

== שחקנים ידועים שהתארחו בנבחרת ==
מכיוון שהנבחרת אינה פועלת תחת התאחדות כדורגל המסונפת לפיפ"א, שחקנים רבים שאינם קטלונים אך שיחקו באותה תקופה בברצלונה או באספניול התארחו במשחקי הנבחרת. רוב אותם שחקנים ייצגו בנוסף גם לפחות נבחרת לאומית אחת נוספת. כיום כל שחקני הנבחרת הם קטלונים, אולם בעבר נאלצו להשלים את הסגל עם שחקנים בני לאום אחר, כגון:

* אנדרס אינייסטה
* לואיס סוארס מירמונטס
* ססאר רודריגס אלברס
* פפה ריינה
* אלפרדו די סטפנו
* ז'ורדי קרויף
* חריסטו סטויצ'קוב
* יוהאן ניסקנס
* יוהאן קרויף
* לאסלו קובאלה

== קישורים חיצוניים ==

* [https://web.archive.org/web/20130703060349/http://www.fcf.cat/pnfg/ אתר התאחדות הכדורגל הקטלאנית]
* [http://www.rsssf.com/tablesc/cata-intres.html תוצאות משחקים עד 2004], אתר rsssf

קטגוריה:קטלוניה: ספורט
קטלוניה
קטלוניה
כוראלים מאת יוהאן סבסטיאן באך

להלן מובאת רשימת הכוראלים אשר חיבר יוהאן סבסטיאן באך במשך חייו. הרשימה מקוטלגת על פי שיטת הרי"ב אשר נעשתה על ידי וולפגנג שמיידר.

== הרשימה ==

==קישורים חיצוניים==

קטגוריה:יצירות מאת יוהאן סבסטיאן באך
שירים ואריות מאת יוהאן סבסטיאן באך

להלן מובאת רשימת השירים והאריות אשר חיבר יוהאן סבסטיאן באך במשך חייו. רשימת היצירות של באך מקוטלגת על פי שיטת רי"ב על ידי וולפגנג שמיידר.

==הרשימה==

==אל קובץ אנה מגדלנה==
* רי"ב 508 - Bist du bei mir (היצירה הזו מיוחסת לגוטפריד היינריך שטלצל)
* רי"ב 509 - Gedenke doch, mein Gesit (אריה)
* רי"ב 510 - Gib dich zufrieden (כוראל)
* רי"ב 511 - Gib dich zufrieden (כוראל)
* רי"ב 512 - Gib dich zufrieden (כוראל)
* רי"ב 513 - O Ewigkeit, du Donnerwort (כוראל)
* רי"ב 514 - Schaffs mit mir, Gott (כוראל)
* רי"ב 515 - So oft ich meine Tobackspfeife (אריה)
* רי"ב 515א - So oft ich meine Tobackspfeife 
* רי"ב 516 - Warum betruebst du dich (אריה)
* רי"ב 517 - Wie wohl ist mir, o Freund der Seelen 
* רי"ב 518 - Wilst du dein Herz mir schenken 

==קישורים חיצוניים==

קטגוריה:יצירות מאת יוהאן סבסטיאן באך
אצבע משולשת

אצבע משולשת
מגיש ה[[בייסבול אולד הוס מסמן אצבע משולשת לצלם (שורה אחרונה, השמאלי הקיצוני), 1886. זהו התצלום הידוע הראשון של התנועה.]]
אצבע משולשת (לשון נקייה לתנועה, הידועה יותר בציבור בתור "לעשות זין") היא מחווה גופנית המביעה זלזול והתגרות, לעיתים בעלת אופי מיני, באמצעות האצבעות. צורתה הנפוצה היא זקירת האמה וכיפוף שאר האצבעות, כאשר גב היד פונה לאדם אחר. מכונה גם "תנועה מגונה".

==היסטוריה==
לזקירת אצבע לשם הבעת זלזול מתייחסים כתובים בני אלפי שנים. הרומאים כינו את התנועה דיגיטוס אימפודיקוס – אצבע מחוצפת. התנועה נזכרת באחת הגרסאות של המחזה "העננים", מאת המחזאי היווני אריסטופאנס (המאה החמישית לפנה"ס).

יש המפרשים גם את דברי הנביא ישעיהו כמתייחס לתנועה כתנועה מעוררת מדון: .

יש המשערים כי מקור התנועה אינו רצון להעליב אלא להתגונן בפני קללותיו של הצד השני על ידי החווית תנועה המזכירה את איבר המין הזכרי, וכי היא נובעת מן התקופה שבה נעשה שימוש בפסלים של אברי מין כדי להביא מזל טוב.

==תנועות במשמעות דומה==
*בארצות דוברות ערבית, וגם בישראל, נהוגה אצבע משולשת "הפוכה", שבה רק האמה מכופפת ושאר האצבעות ישרות, כאשר כף היד פונה מעלה או כלפי אדם אחר
* בטורקיה, רוסיה, סין, אינדונזיה ואזורים בהשפעתן, נהוג שילוב שלוש אצבעות כשהאגודל נתון בין האצבע המורה לאמה.
*בבריטניה סימן V שווה ערך לאצבע המשולשת.

==דוגמאות==
מפעם לפעם השימוש בתנועה מתפרסם באמצעי התקשורת. דוגמאות אחדות:
* ג'קי מייסון תבע את אד סאליבן על הוצאת דיבה (סאליבן טען שמייסון הפנה כלפיו אצבע משולשת), וזכה במשפט.
* ראש עיריית רמת גן, צבי בר, הניף "אצבע משולשת" כלפי חבר מועצה ב-2004.
* אלי אוחנה החווה את התנועה כלפי אוהדי בני יהודה במרץ 2005, כמו גם כדורגלנים אחרים.
* בגרסה המקורית של הקליפ Sorry, מחווה מדונה אצבע משולשת.
* קמפיין למלחמה באיידס, המציג גבר לבוש תחתונים המחווה אצבע משולשת שעליה כובעון, נתקל בהתנגדות של חברת התחבורה "דן" בשנת 2003.

== ראו גם ==
* זין (סלנג)
* תנועה מגונה

==קישורים חיצוניים==

==הערות שוליים==

קטגוריה:מחוות גופניות
קטגוריה:אצבעות

pt:Dedo médio#Como gesto obsceno
אומומידיים

אומומידיים (שם מדעי: Omomyidae) היא משפחה של קופיפים שנכחדה. בני המשפחה חיו לפני 34 עד 50 מיליון שנה, בזמן האאוקן והאוליגוקן. מאובנים של בני המשפחה נמצאו בצפון אמריקה, אירופה, אסיה ואפריקה. האומומידיים, כאחת משתי הקבוצות המוכרות של פרימטים מתקופת האאוקן, לצד האדפיים, נמנים עם הפרימטים המוקדמות ביותר הידועות לנו, וקרויות לעיתים אופרימטים (Euprimates).

בין המאפיינים של המשפחה ניתן למנות גלגלי עיניים גדולים, אצבעות לופתות ארוכות ואף קצר. נוסחת השיניים שלהם דומה לזו של הקופיפיים (בלסת התחתונה - חותכת אחת, ניב אחד, 3 קדם-טוחנות ו-3 טוחנות). הם שקלו כ-100 גרם. חוקרים מניחים שיצורים נכחדים אלו היו ליליים, ועיניהם הגדולות שימשו לראיית לילה. כמו רוב קרוביהם הפרימטים ששרדו, הם השתמשו באצבעותיהם הארוכות כדי לטפס. עקב פיותיהם הקטנים, ניתן להניח שהם ניזונו מחרקים.

בעוד חלק מהחוקרים מאמינים כי האומומידיים הם אבותיהם הקדומים של ההאפלוריני, קבוצה הכוללת את הקופיפים ואת הקופים, אחרים מאמינים כי מדובר בנתיב ללא מוצא, או לכל היותר בקרוביהם של הקופיפיים בלבד.

==מיון==
משפחת האומומידיים מורכבת משלוש תת-משפחות (כולן נכחדו):
* Anaptomorphinae (15 סוגים) - בו הטייארינה
* Omomyinae (12 סוגים)
* Microchoerinae (4 סוגים)
בנוסף, הסיווג של שני סוגים אינו ברור (incerta sedis):
*Arapahovius
* Loveina
==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:קופיפים
קטגוריה:פרימטים שחיו בפלאוגן
קופיף מערבי

קופיף מערבי (שם מדעי: Cephalopachus bancanus; ידוע גם כקופיף הורספילד) הוא מין יחיד בסוגו של טרסיוס. כשאר בני המשפחה, הוא בעל עיניים גדולות, המסייעות לו לתפוס את טרפו בחושך.
== מאפיינים ==
בני המין הם שוכני עצים ליליים, וניתן למוצאם בברוניי, אינדונזיה ומלזיה. המין אוכל בעיקר חרקים - חיפושיות, צרצרים, תיקנים, עשים, גמלי שלמה, נמלים, מקלונים וציקדות. הוא ניזון גם מבעלי חוליות קטנים - ציפורים, עטלפים, צפרדעים ונחשים, לעיתים אפילו ארסיים. הוא מסוגל לאכול עד ל-10% ממשקל השומן בגופו ביום. 

הם בעלי חוש שמיעה וריח מצוינים. משקלם נע בין 85–165 גרם, ואורכם 8–16 ס"מ. האיבר הכבד ביותר בגופם הוא העין, שקוטרה מגיע ל-1.6 ס"מ. זנבותיהם ארוכים ביותר, ואורכם נע בין 13.5-17.5 ס"מ, והם קירחים למעט ציצת שער בקצה. שערם משיי וקטיפתי, וצבעו נע בין חום אפרפר לחום כהה. אוזניהם הרגישות הן דמויות-עטלף וקירחות כמעט לחלוטין. מבנה הרגליים האחוריות שלהם מאפשר להם קפיצות מרשימות - עד 2 מטר למרחק ועד מטר וחצי לגובה.

הקופיף המערבי הוא מונוגמי. תהליך החיזור מתחיל בקריאה גבוהת-צליל שמשמיעה הנקבה בעת שהיא מוכנה להזדווג. לאחר שמגיע זכר מתאים, מתחיל מחול חיזור הכולל מרדף זה אחר זה והשמעת קולות רכים. ההזדווגות מתבצעת בדממה מוחלטת.

ההריון נמשך חצי שנה (תקופה ארוכה באופן חריג עבור יצור כה קטן), ומסתיים בלידת ולד יחיד, פקוח-עיניים, בעל פרווה ועצמאי, שמשקלו כרבע ממשקל אמו. בעת הציד, האם משאירה את הצאצא בתוך צמחייה עבותה, ומתקשרת איתו בצעקות ובקולות גבוהי-צליל. הצאצא מסוגל לצוד בגיל 42 יום, ואז מתחילה גם גמילתו מחלב אמו. למרות הקשר ההדוק בין ההורים, לא תועדה עזרה של האב בגידול הצאצאים, וכל עומס הטיפול מוטל על האם. הצאצאים מגיעים לבגרות מינית בגיל שנה, ובגיל זה הזכרים עוזבים את משפחת הוריהם. הנקבות נשארות בה מעט יותר, אך שניהם נוטים להישאר בקשר עם הוריהם.

קופיפים אלו הם טריטוריאליים, ולכל משפחה יש טריטוריה של 10–20 דונמים. בכל יום הם ישנים באתר אחר בטריטוריה שלהם - לרוב בישיבה זקופה. כאשר יורד הלילה הם מתעוררים ויוצאים לציד.

שמיעתם הרגישה של קופיפים אלו מאפשרת להם לצוד בהסתמך על השמיעה בלבד, ואכן פעמים רבות הם עוצמים את עיניהם מיד לפני תקיפת הטרף - כנראה כדי להגן על העיניים הענקיות. הם קופצים על טרפם, תופסים אותו ומכים אותו מספר פעמים בראשו על מנת להורגו, ואז מסתלקים למקום מוגן, בו יאכלו אותו - ראשו ראשון. כאשר הם מבחינים בטורף, הם עוצמים את עיניהם הענקיות ומחכים, עד שהטורף מגיע אליהם. אז הם פוקחים את עיניהם וחושפים את שיניהם, במטרה להפחידו.

==תת-מינים==
קיימים שלושה תת-מינים של קופיף מערבי:
* קופיף מערבי מצוי, Tarsius bancanus bancanus
* קופיף מערבי של האי בליטונג, Tarsius bancanus saltator
* קופיף בורנאי, Tarsius bancanus borneanus

==קישורים חיצוניים==

== הערות שוליים ==

קטגוריה:טקסונים שתוארו בידי תומאס הורספילד
קטגוריה:טרסיוסיים
קטגוריה:סומטרה: יונקים
קטגוריה:בורנאו: יונקים
קטגוריה:בורנאו: בעלי חיים אנדמיים
קטגוריה:יונקים יחידים בסוגם
קטגוריה:בעלי חיים שתוארו ב-1821
קטגוריה:יונקים ביערות הגשם של דרום-מזרח אסיה